stanford-oval/wikipedia huggingface dataset:
Adrift

| Adrift |
| --- | --- |

Ohjaaja:  Baltasar Kormákur
Käsikirjoittaja:   Aaron Kandell  Jordan Kandell  David Branson Smith 
Tuottaja:  Baltasar Kormákur Aaron Kandell Jordan Kandell Ralph Winter Shailene Woodley
Säveltäjä:  Volker Bertelmann
Kuvaaja:  Robert Richardson
Leikkaaja:  John Gilbert
Pääosat:   Shailene Woodley  Sam Claflin 
Valmistustiedot
Valmistusmaa:  Yhdysvallat
Tuotantoyhtiö:  Lakeshore Entertainment Ingenious Media RVK Studios Huayi Brothers STX Entertainment
Levittäjä:  STX Entertainment
Ensi-ilta:  Elokuvavuosi 
Kesto:  96 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Adrift on Baltasar Kormákurin ohjaama yhdysvaltalainen romanttinen draamaelokuva vuodelta 2018. Merellä tapahtuvan tosipohjaisen selviytymistarinan pääosia näyttelevät Shailene Woodley ja Sam Claflin.
Juoni

Parikymppinen nainen ja kolmikymppinen maailmanympäripurjehtijana kokemusta hankkinut brittimies saavat tehtäväkseen purjehtia tuttaviensa omistaman ison huvijahdin Yhdysvaltoihin. He joutuvat pahaan myrskyyn keskellä Tyyni Valtamertä.
Arvioita

Turun Sanomien Kari Salmisen mielestä islantilainen Kormákur on virtuoosi kuvaamaan meren voimaa ja sen vallassa olevien ihmisten heikkoutta. ”Titanic-budjettia ei tarvita vaan tiukkaa kuvanrajausta ja kaaoksesta nauttivat lavastajat.” Tietokonetehosteet eivät hänestä ole yhtä onnistuneita, vaan saumat näkyvät.
Aiheesta muualla

Hannu Liekso: Adrift Episodi.  30.5.2018. Viitattu 26.6.2021.
Topelius, Taneli: Nuori nainen joutui myrskyn jälkeen kymmeniksi päiviksi avomeren armoille – Outolintu-tähti antaa Adriftin tositarinalle sielun mutta ei täyttä lataust Ilta-Sanomat.  1.6.2018. Viitattu 26.6.2021.
Ammunnan maailmanmestaruuskilpailut 1931

Vuoden 1931 ammunnan maailmanmestaruuskilpailut järjestettiin Lwówissa. Kilpailut olivat 28. ammunnan maailmanmestaruuskisat kaikissa lajeissa. Heittokyyhkysiä ammuttiin erillisessä kilpailussa Monte Carlossa.
A Matter of Life and Death

| A Matter of Life and Death Iron Maiden |
| --- | --- | --- |

Studioalbumin tiedot
 Äänitetty : maaliskuu 2006 – huhtikuu 2006 Sarm West Studios, Lontoo
 Julkaistu:   25. elokuuta 2006  28. elokuuta 2006
 Formaatti: CD, LP
 Tuottaja(t): Steve Harris & Kevin Shirley
 Tyylilaji: heavy metal, progressiivinen metalli
 Kesto: 71.54
 Levy-yhtiö:  EMI    Columbia Records
Muut kannet
   Albumin takakansi
Listasijoitukset
  1. (3 viikkoa, syyskuu 2006)   1.   1. (1 viikko, 31. elokuuta 2006)   1.   1.   1.   1. (1 viikko, 7. syyskuuta 2006)   1. (lokakuu 2006)   1.   1.   2.   2. (syyskuu 2006)   2. (10. syyskuuta 2006)   2.   2.   3.   4.   4. (3. syyskuuta 2006)   4. (8. syyskuuta 2006)   4. (syyskuu 2006)   5. (2. syyskuuta 2006)   7. (2. syyskuuta 2006)   7. (9. syyskuuta 2006)   8. (8. syyskuuta 2006)   9. (2006)   10.   11. (syyskuu 2006)   11.   12. (10. syyskuuta 2006)   15.   16. (4. syyskuuta 2006)
Iron Maidenin muut julkaisut
| Death on the Road 2005 | A Matter of Life and Death 2006 | Somewhere Back in Time 2008 |
Singlet albumilta A Matter of Life and Death
 ”The Reincarnation of Benjamin Breeg” Julkaistu: 16. elokuuta 2006  ”Different World” Julkaistu: 27. joulukuuta 2006
A Matter of Life and Death on Iron Maidenin neljästoista studioalbumi, joka julkaistiin 25. elokuuta 2006. Albumilta julkaistiin singlet ”The Reincarnation of Benjamin Breeg” ja ”Different World”.
Tuottaja Kevin Shirley työskenteli kolmannen kerran Iron Maidenin studioalbumin parissa. Yhtyeen jäsenet aloittivat kappaleiden kirjoittamisen vuoden 2005 loppupuolella ja saivat ne valmiiksi joulun aikoihin, jolloin yhtye siirtyi työstämään albumia Lontoossa sijaitsevalle Sarm West -studiolle.
A Matter of Life and Death kestää miltei 72 minuuttia. Steve Harrisin mukaan albumi on progehtava. Paikoitellen albumi on suoranaista progressiivista metallia, esimerkkinä vaikkapa levyn kolmosraita, moniulotteinen ja raskaita riffejä sisältävä ”Brighter Than a Thousand Suns”. Toisaalta albumilla on myös paljon Iron Maidenille kohtalaisen tyypillisiä kevyitä, pääosin akustisen kitaran voimin eteneviä alkusoittoja, jotka tasapainottavat raskaita osuuksia. Harrisin mukaan albumi on tempoltaan hitaampi kuin yhtyeen edelliset albumit ja enemmän heavy-tyylinen.
A Matter of Life and Death ei ole konseptialbumi, mutta sanoituksissa ja kansikuvassa käsitellään sotaa ja uskontoa.
Tausta

Vuonna 2005 oli kulunut 25 vuotta Iron Maidenin esikoisalbumin julkaisusta. Saavutusta juhlistaakseen Iron Maiden lähti Early Days -lisänimeä kantaneelle Eddie Rips Up The World Tour -maailmankiertueelle, jonka konserteissa yhtye esitti ainoastaan neljän ensimmäisen albuminsa kappaleita. Kiertue oli samalla vuonna 2004 julkaistun virallisen historiikki-DVD:n The Early Days promootio.
Laulaja Bruce Dickinson lupasi The Early Days -kiertueen Suomen konsertissa vuonna 2005 seuraavaksi vuodeksi uuden albumin ja konsertin Suomeen.
Historia ja äänittäminen

Iron Maiden aloitti albumin kappaleiden kirjoittamisen vuoden 2005 lopussa suurten ja menestyksekkäiden Euroopan ja Yhdysvaltojen festivaaliesiintymisten jälkeen. Ennen joulua kappaleet olivat valmiita ja harjoiteltuja. Albumi äänitettiin edellisen tapaan Sarm West Studiosilla Lontoossa ja sen tuotti Kevin ”Caveman” Shirley. Albumin äänityksestä vastasi Drew Griffiths. Yhtyeen basisti Steve Harris kertoi, että yhtye varasi studion kolmeksi kuukaudeksi ja viimeisteli äänityksen kahdessa kuukaudessa. Albumia ei masteroitu. Harris kertoi albumin valmistuneen hyvin, koska yhtyeellä ei aikaisemmasta poiketen ollut riitoja. Hän sanoi yhtyeen keskittyneen jokaiseen kappaleeseen ja mainitsi sen olleen ”erittäin positiivinen kokemus”. Harris kertoi myös seuraavaa:
»Äänitysten osalta tämä on ollut helpoin albumi mitä olemme ikinä tehneet. Koko prosessi biisien kirjoittamisesta albumin nauhoituksiin oli hyvin luonnollinen. Myös materiaalin osalta uskon, että olemme ylittäneet rajamme jälleen kerran, mikä tulee ilahduttamaan fanejamme, mutta samalla monet tulevat varmasti olemaan yllättyneitä. Soundi on hyvin voimakas Maiden albumiksi. Jokainen meistä on tehnyt kaikkensa luodakseen jotain josta olemme äärimmäisen ylpeitä ja uskon, että kiireisen aikataulun vuoksi Kevinillä oli iso rooli kannettavana. Tuskin maltamme odottaa, että pääsemme tämän albumin tiimoilta kiertueelle.» 
(Steve Harris)
A Matter of Life and Death oli Kevin Shirleyn kolmas Iron Maiden -albumi, jonka hän tuotti yhdessä Steve Harrisin kanssa. Albumin raidat on tallennettu studiossa kuten konserttitilanteessa, ilman metronomia tai klikkiraitaa ja koko yhtyeen soittaessa yhdessä.
Kevin Shirley kertoi äänittämisestä seuraavaa:
»Peto on palannut! Tuntuu, että tällä levyllä asiat vain loksahtivat paikoilleen. Tunnen itseni hyvin etuoikeutetuksi kun olen saanut olla mukana synnyttämässä tätä albumia. Mitään tietokonemanipulaatiota tai vastaavaa ei tapahtunut missään vaiheessa tämän albumin tekoa.» 
(Kevin Shirley)
Bruce Dickinson sanoi albumin olevan yhtyeen paras Kevin Shirleyn kanssa äänitetty albumi. Hän sanoi myös, että tuntui vaikealta uskoa, että he onnistuivat tekemään albumin niin lyhyessä ajassa.
Formaatit, julkaisu ja kiertue

Albumin virallinen julkaisupäivä oli 28. elokuuta 2006. Suomessa Levykauppa Äx (Kuopio, Oulu, Turku ja Jyväskylä) ja Keltainen Jäänsärkijä (Helsinki) myivät albumia torstain ja perjantain välisenä yönä 25. elokuuta. Pohjois-Amerikassa albumi julkaistiin 5. syyskuuta.
Albumi julkaistiin kolmena eri versiona: CD:nä, CD+DVD:nä ja tuplakuvavinyylinä. Kaksi viimeksi mainittua olivat rajoitettuja painoksia. CD+DVD-painoksen mukana tuli myös tunnin mittainen dokumentti The Making of A Matter Of Life and Death, jonka ohjasi myös The Early Days ja Death on the Road -DVD:t ohjannut Matthew Amos. DVD sisälsi myös ”The Reincarnation of Benjamin Breeg” -kappaleen musiikkivideon ja ”Different Worldin” äänitysten kulissien takaisia ottoja studiosta.
A Matter Of Life And Death World Tour oli albumia tukeva kiertue, joka alkoi vuonna 2006 ja päättyi 2007. Kiertueen konserteissa soitettiin ensin kaikki A Matter of Life and Death -albumin kappaleet järjestyksessä, sekä viisi vanhempaa kappaletta, jotka esimerkiksi Suomen konserteissa 12., 14. ja 15. marraskuuta 2006 olivat ”Fear of the Dark”, ”2 Minutes to Midnight”, ”The Evil That Men Do”, ”Iron Maiden” sekä konsertin päättänyt ”Hallowed Be Thy Name”. Iron Maidenin lämmittelijänä kiertueella oli yhdysvaltalainen thrash metal -yhtye Trivium.
Kappaleiden taustoja ja sanoitukset

Musiikkinäytteet
"The Reincarnation of Benjamin Breeg" oli albumin ensimmäinen single.
"Different World" oli albumin toinen single, joka nousi listakärkeen muun muassa Suomessa.
"Brighter Than a Thousand Suns" -kappaletta kehuttiin ja se esitteli yhtyeen progressiivisia vaikutteita.
Äänitiedostojen kuunteluohjeet
Albumin avausraita on Adrian Smithin ja Steve Harrisin säveltämä "Different World". Kappaleen on sanottu olevan kunnianosoitus Thin Lizzy -yhtyeen Phil Lynottille matalien laulumelodioiden vuoksi.
Seuraava kappale on Smithin, Harrisin ja Bruce Dickinsonin tekemä "These Colours Don't Run", jonka nimeä inspiroivat aiemmin erään Ozzfest-konsertin yhteydessä tapahtuneessa välikohtauksessa yhtyeen laulajan Bruce Dickinsonin lausumat sanat. Dickinsonin tapana on kantaa The Trooper -kappaleen aikana Yhdistyneen kuningaskunnan lippua. Yhtyeen esiintymistä sabotoitiin Ozzfest-festivaalilla Floridassa, kun sabotoija tuli lavalle kantaessaan Yhdysvaltain lippua. Tämän jälkeen Dickinson kommentoi: "Tämä on Britannian lippu ja nämä värit eivät [...] pakene". A Matter of Life and Death -DVD:llä Dickinson varmisti, että kommentti viittasi Britannian lipun väreihin.
Albumin keskivaiheilla olevien kolmen kappaleen tekstit sijoittuvat historiallisiin tapahtumiin. Smithin, Harrisin ja Dickinsonin "Brighter Than a Thousand Suns" kertoo ydinaseen kehittämiseen tähdänneestä Manhattan-projektista. Kappaleen nimi (suom. Kirkkaampi kuin tuhat aurinkoa) viittaa erään tutkijan kommenttiin hänen nähtyään pommia testattavan New Mexicon aavikolla. Kappaleessa oleva "Robert" viittaa koko projektin kehittelijään Robert Oppenheimeriin. Historiateema jatkuu Janick Gersin ja Harrisin tekemässä "The Pilgrim"-kappaleessa, joka perustuu tarinaan pyhiinvaeltajien saapumisesta Yhdysvaltoihin Mayflower-laivalla. Kolmas historiallisiin tapahtumiin viittaava kappale on Smithin, Harrisin ja Dickinsonin säveltämä "The Longest Day", joka kertoo Normandian maihinnoususta toisessa maailmansodassa.
Dickinsonin ja Harrisin säveltämä "Out of the Shadows" on "ympäristöään rauhallisempi" kuin muut kappaleet.
Dave Murrayn ja Harrisin tekemä "The Reincarnation of Benjamin Breeg" kertoo hahmosta, joka menetti vanhempansa tulipalossa vuonna 1947.
Harrisin säveltämä "For the Greater Good of God" kertoo uskonnollisesta fanatismista ja Smithin, Harrisin ja Dickinsonin tekemä "Lord of Light" käsittelee taivasta ja helvettiä.
Gersin ja Harrisin tekemä päätösraita "The Legacy" on "käsittämättömiin mittoihin nouseva" kappale. Kappale on sota-aiheinen ja osittain hyvin rauhallinen.
Nimi ja kansitaide

Nicko McBrain kertoi haastattelussa, että albumin nimen keksi Steve Harris tai Bruce Dickinson. Yksi idea oli käyttää albumin nimenä jotakin kappaletta, mutta näin ei ikinä tehty.
Albumin kansitaiteen loi Timothy "Tim" Bradstreet, joka tunnetaan parhaiten sarjakuvista Hellblazer ja Tuomari. Bradstreet piirteli jo lapsena yhtyeen maskottia Eddietä. Hän sanoi haluavansa kunnioittaa yhtyeen vanhojen kansikuvien piirtäjää Derek Riggsiä.
Saavutukset > Menestys

A Matter of Life and Death nousi monissa maissa listojen kärkisijoille. Listaykköseksi albumi ylsi muun muassa Suomessa, Ruotsissa, Italiassa, Saksassa, Tšekissä ja Puolassa. Yhtyeen kotimaassa Britanniassa albumi sijoittui neljänneksi. Albumi on myös ensimmäinen Iron Maidenin uran aikana, joka on noussut Yhdysvaltojen Billboard 200 -listan kymmenen parhaan joukkoon, sijalle 9.
Albumia myytiin Suomessa yli 13 000 kappaletta pelkästään julkaisupäivänä 25. elokuuta, vain muutaman tunnin jälkeen sen ilmestymisestä. Kultaraja (15 000 kappaletta) ylittyi neljän päivän jälkeen albumin julkaisusta 29. elokuuta ja platinaraja (30 000 kappaletta) 3. lokakuuta. Albumi pysyi listan kärjessä kolme viikkoa.
A Matter of Life and Death myi kultaa myös Kanadassa (kultaraja 50 000 kappaletta), Kreikassa (kultaraja 10 000 kappaletta), Brasiliassa (kultaraja 50 000 kappaletta) ja Britanniassa (kultaraja 100 000 kappaletta).
Saavutukset > Kriitikoiden arviot

Rolling Stonen Chris Steffen antoi albumille kolme ja puoli tähteä sanoen albumilla olevan "kaikki [Iron] Maidenin klassiset piirteet: moninkertaiset eepokset, runsaat tempon muutokset ja Steve Harrisin basson paksu ja tanakka kalske". Korroosion Aki Nuopponen antoi albumille täydet pisteet ja sanoi albumissa olevan pitkiä ja eeppisiä sävellyksiä, jotka sisältävät paljon erilaisia tunnelmia, raskaita riffejä, "herkullisia" sooloja ja Iron Maiden -elementtejä.
Findance.comin kriitikon Olli Riihimäen mielestä albumia vaivasi kappaleiden pituus. Hän sanoi kolmen lyhyimmän raidan toimivan parhaiten. Noise.fi-verkkosivun Alex Machine sanoi albumin olevan "livemäinen". Hän kehui albumin kitaristeja Adrian Smithiä ja Janick Gersiä. Hänen mukaansa Bruce Dickinsonin ääni ei ole yhtä hyvä kuin noin 20 vuotta sitten. Yhteenvetona hän sanoi albumin olevan "tyypillistä [Iron] Maidenia".
Desibeli.netin Mika Roth kommentoi seuraavaa: "A Matter of Life And Death on monin tavoin läheistä sukua Iron Maidenin 80-luvun suurille levyille, vaikka aivan noiden klassikoiden korkeudelle ei tällä kertaa ylletäkään." Hän vertasi albumin "eeppisiä mammuttiraitoja" albumeihin Somewhere In Time ja Seventh Son of a Seventh Son.
Mesta.net-sivun J.A. Kauniston mukaan albumi olisi tarvinnut lisää "Different Worldin" tapaisia kappaleita. SmackTheJackin Jari Järvi sanoi albumin sisältävän samanlaisia elementtejä kuin albumeilla Brave New World (2000) ja Dance of Death (2003).
Saavutukset > Kriitikoiden arviot > Arvosteluja

| --- | --- |
 Allmusic:   Entertainment Weekly 1.9.2006:   Rolling Stone 7.9.2006:   Kerrang! 2.9.2006:   Metal Hammer:   Classic Rock 2006:   Q:  :  The Metal Observer 3.9.2006:   Korroosio 6.10.2006:   Findance.com 9.11.2006:   Noise.fi 12.9.2006:   Desibeli.net 8.9.2006:   Mesta.net 3.10.2006:   SmackTheJack:   Imperiumi.net 4.9.2006:   Metalliluola: 8½/10  Soundi:
Saavutukset > Palkinnot

A Matter of Life and Death voitti Soundin, Classic Rockin ja Burrn!:in äänestyksissä vuoden parhaan albumin tittelin. Albumi sijoittui kolmanneksi Metal Hammerin vuoden paras albumi -äänestyksessä ja kuudenneksi Terrorizerin äänestyksessä. Q:n parhaat äänitykset 2006 -äänestyksessä albumi pääsi sijalle 93.
| Julkaisija | Titteli | Vuosi | Sijoitus | Lähde |
| --- | --- | --- | --- | --- |
| Soundi | Vuoden 2006 ulkomainen albumi | 2006 | 1. |  |
| Classic Rock | Vuoden albumi | 2006 | 1. |  |
| Burrn! | Vuoden 2006 paras albumi | 2006 | 1. |  |
| Metal Hammer | Vuoden 2006 albumi | 2006 | 3. |  |
| Terrorizer | Terrorizerin vuoden 2006 albumit | 2006 | 6. |  |
| Q | Q:n parhaat äänitykset 2006 | 2006 | 93. |  |
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Different World | Steve Harris, Adrian Smith | 4.17 |  |  |  |  |  |  |
| 2. | These Colours Don't Run | Bruce Dickinson, Harris, Smith | 6.52 |  |  |  |  |  |  |
| 3. | Brighter Than a Thousand Suns | Dickinson, Harris, Smith | 8.44 |  |  |  |  |  |  |
| 4. | The Pilgrim | Janick Gers, Harris | 5.07 |  |  |  |  |  |  |
| 5. | The Longest Day | Dickinson, Harris, Smith | 7.48 |  |  |  |  |  |  |
| 6. | Out of the Shadows | Dickinson, Harris | 5.36 |  |  |  |  |  |  |
| 7. | The Reincarnation of Benjamin Breeg | Harris, Dave Murray | 7.22 |  |  |  |  |  |  |
| 8. | For the Greater Good of God | Harris | 9.24 |  |  |  |  |  |  |
| 9. | Lord of Light | Dickinson, Harris, Smith | 7.23 |  |  |  |  |  |  |
| 10. | The Legacy | Gers, Harris | 9.22 |  |  |  |  |  |  |
|  |  |  | 1.11.54 |  |  |  |  |  |  |
| Bonuskappale (iTunes Store edition) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 11. | Hallowed Be Thy Name (Radio 1 'Legends' Session)  | Harris | 7.11 |  |  |  |  |  |  |
Singlet

Ensimmäinen albumilta julkaistu single oli "The Reincarnation of Benjamin Breeg", joka julkaistiin Suomessa 16. elokuuta 2006. Se saavutti ykköspaikan Suomen virallisella singlelistalla. Kyseisen kappaleen musiikkivideo oli julkaistu Iron Maidenin kotisivuilla jo 17. heinäkuuta.
Myös "Different World" ja "Brighter Than a Thousand Suns" saivat ensiesityksensä Iron Maidenin kotisivuilla, joilla ilmestyi 4. lokakuuta tieto, että "Different World" on albumin seuraava single. Singlestä julkaistiin Yhdysvalloissa ja Euroopassa lukuisia erilaisia versioita. Se nousi myös Suomen singlelistan kärkeen neljän viikon ajaksi.
Kokoonpano

Bruce Dickinson – laulu
Janick Gers – kitara
Steve Harris – basso, taustalaulu, koskettimet
Nicko McBrain – rummut
Dave Murray – kitara
Adrian Smith – kitara, kitarasyntetisaattori kappaleessa "Brighter than a Thousand Suns"
Aiheesta muualla

A Matter of Life and Death Discogsissa. (englanniksi)
Albumi A Matter of Life and Death Encyclopaedia Metallum -sivustolla (englanniksi)
| 0 | 1 | 2 |
| --- | --- | --- |
| Edeltäjä: Maj Karma – Ukkonen | Suomen virallisen listan ykkönen Viikot 35-37 | Seuraaja: Zen Café – STOP |
Iron Maiden
| --- | --- |
Studioalbumit:   Iron Maiden  Killers  The Number of the Beast  Piece of Mind  Powerslave  Somewhere in Time  Seventh Son of a Seventh Son  No Prayer for the Dying  Fear of the Dark  The X Factor  Virtual XI  Brave New World  Dance of Death  A Matter of Life and Death  The Final Frontier  The Book of Souls  Senjutsu 
Livealbumit:   Live After Death  A Real Live One  A Real Dead One  Live at Donington  A Real Live Dead One  Rock in Rio  BBC Archives  Beast over Hammersmith  Death on the Road  Flight 666 – The Original Soundtrack  En Vivo!  Maiden England ’88  The Book of Souls: Live Chapter  Nights of the Dead, Legacy of the Beast: Live in Mexico City 
EP:t:   The Soundhouse Tapes  Live!! +one  Maiden Japan  No More Lies 
Kokoelmat:   Best of the Beast  Ed Hunter  Edward the Great  Best of the 'B' Sides  The Essential Iron Maiden  Somewhere Back in Time  From Fear to Eternity 
Boksit:   The First Ten Years  Eddie's Head  Eddie's Archive 
Singlet:   ”Running Free”  ”Sanctuary”  ”Women in Uniform”  ”Twilight Zone”  ”Purgatory”  ”Run to the Hills”  ”The Number of the Beast”  ”Flight of Icarus”  ”The Trooper”  ”2 Minutes to Midnight”  ”Aces High”  ”Wasted Years”  ”Stranger in a Strange Land”  ”Can I Play with Madness”  ”The Evil That Men Do”  ”The Clairvoyant”  ”Infinite Dreams”  ”Holy Smoke”  ”Bring Your Daughter... to the Slaughter”  ”Be Quick or Be Dead”  ”From Here to Eternity”  ”Wasting Love”  ”Fear of the Dark (live)”  ”Hallowed Be Thy Name (live)”  ”Man on the Edge”  ”Lord of the Flies”  ”Virus”  ”The Angel and the Gambler”  ”Futureal”  ”The Wicker Man”  ”Out of the Silent Planet”  ”Wildest Dreams”  ”Rainmaker”  ”The Reincarnation of Benjamin Breeg”  ”Different World”  ”El Dorado”  ”Satellite 15... The Final Frontier”  ”Coming Home”  ”Speed of Light”  ”Empire of the Clouds”  ”The Writing on the Wall”  ”Stratego” 
Videotallenteet:   Live at the Rainbow  Video Pieces  Behind the Iron Curtain  Live After Death  12 Wasted Years  Maiden England  The First Ten Years  From There to Eternity  Donington Live 1992  Raising Hell  Classic Albums: The Number of the Beast  Rock in Rio  Visions of the Beast  The Early Days  Death on the Road  En Vivo!  Maiden England '88 
Katso myös:   Jäsenet  Diskografia  Kappaleluettelo  Kiertueet  Tribuutit  Eddie  Blaze Bayley  Michael Kenney  Psycho Motel  Samson  Urchin  Lauren Harris 
Steve Harris, Dave Murray, Janick Gers ja Adrian Smith konsertissa Barcelonassa vuonna 2006.
Anatoli Filiptšenko

| Anatoli Vasiljevitš Filiptšenko |
| --- | --- |
 Neuvostoliittolainen 16 kopeekan postimerkki vuodelta 1975 Sojuz-16:n muistoksi. Filiptšenko kuvassa vasemmalla.
Henkilötiedot
Syntynyt: 26. helmikuuta 1928
Kuollut: 7. elokuuta 2022 (94 vuotta)
Ura
Lennot

Sojuz 7:  Sojuz 7
 
:  Sojuz 16
 
Anatoli Vasiljevitš Filiptšenko (ven. Анатолий Васильевич Филипченко; 26. helmikuuta 1928 – 7. elokuuta 2022) on neuvostoliittolainen kosmonautti. Hän osallistui vuonna 1969 Sojuz 7- ja vuonna 1974 Sojuz 16 -lennolle.
Jätettyään avaruusohjelman Filiptšenko pääsi OKB:n varajohtajaksi Harkovassa. Hänet nimitettiin Neuvostoliiton sankariksi.
Aiheesta muualla

Kuvia tai muita tiedostoja aiheesta Anatoli Filiptšenko Wikimedia Commonsissa
Adrià Pedrosa

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Adrià Giner Pedrosa
Syntymäaika: 13. toukokuuta 1998 (ikä 26)
Syntymäpaikka: Barcelona, Espanja
Pelipaikka: laitapuolustaja
Pituus: 176 senttimetriä
Seura
Seura: Sevilla
Pelinumero: 3
Junioriseurat
2004–2009: Castelldefels
2009–2014: Gavà
2014–2017: Espanyol
Seurat
| Vuodet | Seura | O | (M) |
| 2017–2018 | Espanyol B | 46 | (7) |
| 2018–2023 | Espanyol | 102 | (4) |
| 2023– | Sevilla | 31 | (1) |
 Seurajoukkueuran tilastot kattavat vain kansalliset sarjat, päivitetty 18. heinäkuuta 2024.
Adrià Giner Pedrosa (s. 13. toukokuuta 1998 Barcelona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Sevillaa ja on pelipaikaltaan vasen laitapuolustaja.
Seurajoukkueura

Pedrosa on Espanyolin junioriakatemian kasvatti. Pedrosa nostettiin pysyvästi seuran reservijoukkueeseen heinäkuussa 2017 ja ensimmäisen maalinsa hän teki 10. syyskuuta 2017 ottelussa UE Sant Andreuta vastaan. Ensiesiintymisensä seuran edustusjoukkueessa hän teki 1. marraskuuta 2018 Copa del Reyn ottelussa Cádizia vastaan.
Pedrosa pelasi ensimmäisen ottelunsa maan pääsarjassa Primera Divisiónissa 16. joulukuuta 2018 kotikentällä Real Betisia vastaan. Ensimmäisen maalinsa edustusjoukkueessa hän teki 13. huhtikuuta 2019 ottelussa Deportivo Alavésia vastaan. 22. toukokuuta 2019 Pedrosa teki jatkosopimuksen seuran kanssa, joka ulottui vuoteen 2023 asti.
1. heinäkuuta 2023 Espanyolin pudottua Primera Divisiónista, Pedrosa siirtyi Sevillaan viisivuotisella sopimuksella.
Aiheesta muualla

Adrià Pedrosan tilastot BDFutbol-sivustolla (englanniksi)
Adrià Pedrosan tilastot Soccerway-sivustolla (englanniksi)
Sevilla – Primera División
1 Fernández |
3 Pedrosa |
4 Salas |
5 Ocampos |
6 Gudelj |
7 Romero |
8 Jordán |
9 Iheanacho |
10 Suso |
11 Lukebakio |
12 Sambi Lokonga |
13 Nyland |
14 Peque |
15 Montiel |
16 Navas |
17 Saúl |
18 Agoumé |
20 Sow |
21 Ejuke |
22 Badé |
23 Marcão |
24 Nianzou |
26 Juanlu |
32 Carmona |
Valmentaja Pimienta